**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu.  Projekts ir izstrādāts, lai Sabiedrības integrācijas fonds 2014.gadā un turpmākajos gados varētu turpināt „Ārpusskolas pasākumu programmu”, kura atbalsta diasporas un Latvijas bērnu kopīgās nometnes Latvijā (turpmāk – programma). Projekts atbilst Latvijas nacionālā attīstības plāna 2014.-2020.gadam rīcības virzienam „Cilvēku sadarbība, kultūra un pilsoniskā līdzdalība kā piederības Latvijai pamats” (336.punkta 3., 4. un 7.uzdevums), Nacionālās identitātes, pilsoniskās sabiedrības un integrācijas politikas pamatnostādņu 2012.–2018.gadam 2.rīcības virzienam un Valdības rīcības plānaDeklarācijas par Valda Dombrovska vadītā Ministru kabineta iecerēto darbību īstenošanai 139.8.pasākumam, kura ietvaros paredzēts īstenot pilsoniskās līdzdalības pasākumus Latvijas diasporā un ārpusskolas pasākumu programmu - diasporas un Latvijas bērnu kopīgas vasaras nometnes Latvijā, kā arī Ministru kabineta Demogrāfisko lietu padome 2012.gada 16.novembra sēdes lēmumu (prot. Nr.8 4.§ 5.punkts).  Minētajos uzdevumos Sabiedrības integrācijas fonds ir par izpildi atbildīgā vai līdzatbildīgā institūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programmas mērķis ir saglabāt no Latvijas emigrējušo iedzīvotāju (turpmāk – diaspora) saikni ar Latviju, stiprināt viņu nacionālo identitāti.  Programmas mērķa grupa ir diasporas bērni vecumā līdz 18 gadiem, kā arī viņu vienaudži Latvijā. Programmas ietvaros tiek atbalstīti ārpusskolas pasākumi, kas vērsti uz diasporas bērnu saiknes stiprināšanu ar Latviju, kā arī diasporas un Latvijā dzīvojošo bērnu kopīgu darbošanos.  Programmas ietvaros 2013.gadā tika īstenoti 5 projekti – bija organizētas piecas vasaras nometnes, par kopējo summu 76 835 *euro*. Nometnēs piedalījās 136 diasporas bērni (vecumā no 7 līdz 16 gadiem) no 16 valstīm, t.sk. - no Igaunijas – 12; Lielbritānijas – 24; Krievijas – 24; Vācijas – 6; Zviedrijas – 14; Beļģijas – 8; Kanādas – 4; Austrālijas – 1; Francijas – 2; Dānijas – 9; Gruzijas – 10; Norvēģijas – 14; Īrijas – 3; Nīderlandes – 3; Šveices – 1; Turcijas – 1. Nometnēs piedalījās arī 153 bērni no Latvijas un līdzdarbojās 48 pedagogi un audzinātāji, 144 bērnu vecāki. Projektos iesaistījās 90 skolas un biedrības Latvijā un ārzemēs.  Pēc Sabiedrības integrācijas fonda rīcībā esošās informācijas, pieprasījums pēc šīs programmas un interese par to starp diasporas organizācijām ir ļoti liela - īpaši ieinteresētas ir tādas organizācijas kā Pasaules Brīvo latviešu apvienība, Eiropas Latviešu apvienība u.tml.  Ja programma būs kampaņveidīgs pasākums, tās īstenošana nenodrošinās vajadzīgo efektivitāti un neveicinās rezultāta sasniegšanu – saglabāt no Latvijas emigrējušo iedzīvotāju saikni ar Latviju, stiprināt viņu nacionālo identitāti, kā arī veicināt viņu pilsonisko līdzdalību Latvijas sabiedriski politiskajā dzīvē – tai jādarbojas pastāvīgi.  Risinājums esošajai situācijai ir papildu līdzekļu piešķīrums Sabiedrības integrācijas fondam „Ārpusskolu pasākumu programmas”- turpināšanai 156 516 *euro* 2014.gadam no valsts budžeta programmas „Līdzekļi neparedzētiem gadījumiem” un šīs summas iekļaušana fonda budžetā arī turpmākajos gados .  Tas ļautu gadā īstenot 10-12 projektus, ik gadus nometņu aktivitātēs Latvijā iesaistot  200-250 diasporas bērnus un vismaz tikpat daudz Latvijas bērnu. |
| 3. | Projekta izstrādē iesaistītās institūcijas | Kultūras ministrija, Sabiedrības integrācijas fonds. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Programmas mērķa grupa ir diasporas bērni vecumā līdz 18 gadiem un viņu vienaudži Latvijā. 2013.gada pieredze liecina, ka projektos aktīvi iesaistās arī skolas un pedagogi, bērnu vecāki un biedrības gan Latvijā, gan ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Programma palīdzēs saglabāt no Latvijas emigrējušo tautiešu saikni ar Latviju, veidos labvēlīgu vidi reemigrācijai, stiprināt aizbraukušo nacionālo identitāti, kā arī veicinās viņu pilsonisko līdzdalību Latvijas sabiedriski politiskajā dzīvē. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (tūkst. *euro*) | | |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **157** | **0** | **0** | **0** |
| 2.1. valsts pamatbudžets | 0 | 157 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **-157** | **0** | **0** | **0** |
| 3.1. valsts pamatbudžets | 0 | **-**157 | **0** | **0** | **0** |
| 3.2. speciālais budžets | 0 | 0 | 0 | 0 |  |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | 157 | **0** | **0** | **0** |
| 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | **X** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sabiedrības integrācijas fondam „Ārpusskolas pasākumu programmai” - diasporas un Latvijas bērnu vasaras nometnēm Latvijā 2014.gada budžetā nepieciešams papildus finansējums **156516 *euro***apmērā .  KK Koda nosaukums Summa EUR  1000-9000 Izdevumi kopā 156 516  1000-4000 Uzturēšanas izdevumi 156 516  1000-2000 Kārtējie izdevumi 23 478  1000 Atlīdzība 17 375  1100 Atalgojums 14 001  2000 Preces un pakalpojumi 6 103  3000 Subsīdijas un dotācija 133 038  **Atlīdzība 17 375 *euro***( atalgojums 14 001 *euro* ) tiks izmaksāta programmas vadībā iesaistītajam personālam (1,0 amata vieta), kas organizēs konkursus, projektu vērtēšanu un projektu uzraudzību 12 mēnešus, vidējā atlīdzība vienam programmā iesaistītajam darbiniekam 1447,92 *euro* mēnesī, tai skaitā atalgojums - 1166,75 *euro* mēnesī (amata kods saskaņā ar profesiju klasifikatoru 242201, saime 44, līmenis IIA, mēnešalgu grupa 10).  **Preces un pakalpojumi 6103 *euro***, semināru organizēšana projektu pieteikumu izstrādātājiem un īstenotājiem 285 *euro* (telpu noma semināra vajadzībām 145 *euro*, kafijas pauze 3,50 *euro* x 40 dalībnieki = 140 *euro*), sludinājumu ievietošana preses izdevumos par projektu konkursu izsludināšanu vid. cena 594 *euro* x 3 laikraksti = 1782 *euro*, sakaru pakalpojumu ( internets, mobilie un fiksētie telefoni, pasta izdevumi) izmaksas 660 *euro* ( vid. izmaksas vienam darbiniekam mēn. 55 *euro* x 12 mēn.), biroja telpu noma 1020 *euro* (vid. izmaksas vienam darbiniekam mēn. 85 *euro* x 12 mēn.), komunālie pakalpojumi, apsardzes pakalpojumi, telpu uzkopšanas pakalpojumi 1296 *euro* (vid. izmaksas vienam darbiniekam mēn. 108 *euro* x 12 mēn.), kancelejas preces (papīrs, mapes, toneri) 360 *euro* (vid. izmaksas vienam darbiniekam mēn. 30 *euro* x 12 mēn.), publicitātes nodrošināšana – video sižeta sagatavošana un pārraide televīzijā 700 *euro* (pārraides vienas min. vid cena 140 *euro* x 5 min.).  **Subsīdijām un dotācijām 133 038 *euro***. Atklāta projektu konkursa rezultātā tiks atbalstīti 10-12 projekti, vienam projektam maksimāli pieejamais programmas finansējums līdz 13 000 *euro*. | | | | |
|  |
| 7. Cita informācija | 2014.gadā izdevumi tiks veikti Sabiedrības integrācijas fonda budžeta programmas 99.00.00 „Līdzekļu neparedzētiem gadījumiem izlietojums” ietvaros. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, Esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas esošo institūciju funkcijas.  Jaunas valsts institūcijas netiek radītas.  Projekts cilvēkresursu jomu neskar. |
| 3. | Cita informācija | Nav. |

Kultūras ministre D.Melbārde

Valsts sekretārs G.Puķītis

2014.01.176. 12:00

1242

A.Bauere

Tālr. 67078200

[Aija.Bauere@sif.lv](mailto:Aija.Bauere@sif.lv)